jkorsvik/nowiki_second_scrape_merged huggingface dataset:
Acrolocha

Acrolocha er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae). Til tross for at tre arter er funnet i både Danmark, Sverige og Finland er ingen av dem foreløpig kjent fra Norge.


== Utseende ==
Små (ca. 2 millimeter), brede, brunlige kortvinger med punktøyne (ocelli) i pannen. De kan ligne på flere andre slekter, et godt kjennetegn er at det tredje antenneleddet er påfallende lite, tydelig mindre enn de rundtliggende. Hodet er kort og bredt med små, litt utstikkende fasettøyne. Pronotum er nærmest rektangulært, med litt rundede sider, betydelig bredere enn langt, tett og ganske grovt punktert. Dekkvingene er ganske lange, tydelig utvidete bakover, og dekker de fremste bakkroppsleddene. De er kraftig punkterte og har også noen grunne lengdefurer. Bakkroppen er bred og flat, jevnt tilspisset mot spissen. Beina er ganske korte og spinkle.


== Levevis ==
De lever på råtnende sopp og plantemateriale.


== Systematisk oversikt ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien punktøyekortvinger (Omaliinae Macleay, 1825)
Stammen Omaliini MacLeay, 1825
Slekten Acrolocha Thomson, 1858 – tre arter i Sverige, Finland og Danmark, ingen foreløpig funnet i Norge
Acrolocha amabilis (Heer, 1841)
Acrolocha caucasica Tóth, 1976
Acrolocha daccordii Zanetti, 1979
Acrolocha diffusa (Fauvel, 1878)
Acrolocha helferi Steel, 1957
Acrolocha horiguchii Y.Watanabe, 2007
Acrolocha kanagawana Y.Watanabe, 2007
Acrolocha leechi Hatch, 1957
Acrolocha minuta (Olivier, 1795)
Acrolocha miyamorii Y.Watanabe, 1990
Acrolocha newtoni Thayer, 2003
Acrolocha pliginskii Bernhauer, 1912
Acrolocha rogeri Shavrin, 2017
Acrolocha sulcula (Stephens, 1834)
Acrolocha wahuiensis Zhong, Miao, Mei-Jun Zhao & Li-Zhen Li, 2009
Acrolocha zhongdianensis Shavrin & Smetana, 2016


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. [1]


== Eksterne lenker ==
(en) Acrolocha i Encyclopedia of Life 
(en) Acrolocha i Global Biodiversity Information Facility 
(no) Acrolocha hos Artsdatabanken 
(sv) Acrolocha hos Dyntaxa 
(en) Acrolocha hos Fauna Europaea 
(en) Acrolocha hos NCBI 
(en) Kategori:Acrolocha – bilder, video eller lyd på Wikimedia Commons 
Acrolocha – detaljert informasjon på Wikispecies 
Bilde av en nordamerikansk art: [2]
Bilde av Acrolocha amabilis (litt mer langstrakt enn de nordiske artene): [3]
Varg Veum – Kalde hjerter

Varg Veum – Kalde hjerter er den tolvte og siste produksjonen i filmserien om detektiven Varg Veum. Filmen var hovedrolleinnehaver Trond Espen Seims debut som regissør og er basert på boken av samme navn av den bergenske forfatteren Gunnar Staalesen. Den hadde premiere 30. mars 2012, og hadde et samlet besøkstall på norske kinoer på 68 614.


== Handling ==
Varg Veum skal bli far. Han leter etter et forsvunnet søskenpar i Bergens prostitusjonsmiljø. Veum og Hamre må også løse en stor narkotikasak.


== Rolleliste ==
Trond Espen Seim (Varg Veum)
Bjørn Floberg (Jacob Hamre)
Lene Nystrøm (Karin)
Ingrid Olava (Siv)
Mads Ousdal (Thorvaldsen)
Gitte Witt (Maggie)
Kim Sørensen (Malthus)
Jon Bjørn (Musiker)
Eirik Blåsternes (Lars)
Thor Brekkeflat (Rolv)
Eirik Eikefjord (Ukjent mann)
Laila Goody (Lill Hobekk)
Jannicke Gundersen (Karins venninne)
Brage Kjepso (Karl Gunnar)
Petter Lidal (Bartender)
Torill Sandvik (Malthus mor)


== Mottakelse ==
Filmen fikk middels gode kritikker i norsk media.


== Referanser ==


== Eksterne lenker ==
(en) Varg Veum – Kalde hjerter på Internet Movie Database 
(no) Varg Veum – Kalde hjerter hos Filmfront 
(nl) Varg Veum – Kalde hjerter på MovieMeter 
(en) Varg Veum – Kalde hjerter på Rotten Tomatoes
Sigvald Skavlan

Sigvald Skavlan (født 27. desember 1839 på Stranda i Møre og Romsdal, død 4. november 1912 i Kristiania) var en norsk prest, skolemann og salmedikter.


== Familie og utdanning ==
Skavlan var sønn av Gerhardine Pauline Bergh og stortingsmann, presten Aage Schavland. Aage Schavlands barn endret skrivemåten til «Skavlan». Gjennom søsteren Anne Kristine var han svoger av Ludvig Daae (1829–1893) på Solnør. Skavlan ble født på prestegården i Stranda, men vokste mest opp i Herøy etter at faren ble sokneprest der i 1844. Da faren ble stortingsmann i 1848 tok han Sigvald og broren Olaf med til Christiania. I 1850 ble Olaf og Sigvald sendt til Bergen på skole hvor Sigvald tok artium i 1858.Skavlan studerte teologi i Kristiania til 1864.Han var gift med Hilda Egidia Egidius, de fikk sønnen Aage som døde 6 år gammel. Han var gift andre gang med Cecilia Catherina Larsen (ingen barn).


== Virke ==
Han begynte som sjømannsprest i Antwerpen i 1865. Skavlan var en av de tre første sjømannsprestene etter at Sjømannsmisjonen ble stiftet i 1865. I Antwerpen holdt han gudstjenester og fikk samlet en menighet av 21 nordmenn i byen. Det var han fram til han begynte som lærer ved Trondhjems Døvstummeinstitut i 1869. På denne tiden fikk han stipend for å studere slike institusjoner i andre land. I 1872 ble han forstander med denne skolen, og skrev instituttets historie ved femtiårsjubileet i 1875. I denne boken er også avhandlingen «Tegnsprog», som ligger foran tidens tanker om tegnspråk. Han ble prest igjen i 1877, da på Askøy der han både var sogneprest og prost, før han i 1887 kom til Vår Frue kirke i Trondheim, der han var fram til han gikk av med pensjon.
Skavlan jobbet mye med døve, og hadde jevnlige gudstjenester for gruppen og deltok i foreningslivet for døve. Han skal ha vært svært god i tegnspråk. I 1910 ble han det første æresmedlemmet i Døvstumforeningen i Trondhjem.
Som prest ivret han for ungdomsarbeid noe som resulterte i stiftelsen av Trondhjems Ynglingeforening, en forening han også ble æresmedlem av. Han var også en ettertraktet taler som skal ha hatt et poetisk språk.
Som salmedikter blir han kanskje husket best for salmen «Å, fikk jeg kun være den minste kvist» som står i Norsk Salmebok og Norsk salmebok 2013. Han skrev også andre sanger, mest kjent kanskje «Sangerhilsen», og han skrev kantater for ulike begivenheter som Røros kobberverks 250-årsjubileum, Trondheims 900-årsjubileum og kong Haakon VIIs og dronning Mauds kroning. Han publiserte en rekke bøker, musikk og sangsamlinger.
I 1872 ble Skavlan medlem av Det Kongelige Norske Videnskabers Selskab og han ble i 1897 utnevnt til ridder av 1. klasse av St. Olavs Orden for fortjenestefull embetsvirksomhet.


== Verk ==
Korsets Sange, bibelske dikt, 87 sider, 1885
Stav og Harpe, dikt, 120 sider, 1913 (redigert av D. Chr. Frich)


== Referanser ==


== Eksterne lenker ==
Oppslag i Norsk biografisk leksikon
Lasse Beckman

Lasse Beckman (født 1943) er en svensk trener og tidligere ishockeyspiller.
Han trente det norske ishockeylaget Sparta til to seriegull i 1983 og 1984, før han tok over Storhamar Dragons. Beckman har også vært trener for Stjernen, Trondheim Ishockeyklubb (TIK), Rosenborg IHK og Comet Halden.


== Referanser ==
Noboru Takeshita

Noboru Takeshita (født 26. februar 1924, død 19. juni 2000) var en japansk politiker og den 74de statsministeren i Japan og han satt i dette embetet fra 6. november 1987 og frem til 3. juni 1989. 

Takeshita ble utdannet ved Wasedauniversitetet og han var den siste statsministeren under det lange styret til keiser Showa. I 1958 ble han valgt til medlem av det japanske underhuset og han var med i den mektige fraksjonen til tidligere statsministeren Kakuei Tanaka i Japans liberaldemokratiske parti. Takeshita  ble utnevnt til bygningsminister i 1976 og han var Japans finansminister i 1979-1980.
I den perioden som Takeshita var finansminister, styrket han den japanske valutaen yen i forhold til andre internasjonale valutaer. Blant høydepunktene under statsminister-perioden til Takeshita og hans regjeringen, erkjente han at Japan hadde vært en svært aggressiv part under den andre verdenskrig. Denne uttalelsen var en del av en tale som ble holdt i det japanske overhuset. 
Takeshita ble tvunget til å gå av som statsminister i 1989 etter gjentatte anklager angående innsidehandel og korrupsjon innen regjeringen hans,  men han ble aldri personlig anklaget for noe. Han klarte å beholde hans sete i riksdagen inntil kort tid før hans død i 2000. Han ble etterfulgt av Tomosaburo Kato i statsminister-kontoret. Den kjente artisten Eiki Eiki er hans barnebarn. 


== Referanser ==
Boreaphilus henningianus

Boreaphilus henningianus er en bille som hører til underfamilien punktøyekortvinger (Omaliinae) i den store familien kortvinger (Staphylinidae). Denne arten, som er aktiv om vinteren under snøen, finnes på fjellet. Den er den eneste nordiske representanten for slekten Boreaphilus, som omfatter 16 arter i Europa, mest i fjellområdene i Mellom-Europa.


== Utseende ==
En liten (ca. 3-3,5 millimeter), litt flat, mørk kortvinge. Arten kjennes lett på det lange, smale pronotum, som er mye smalere enn det store og brede hodet. Hodet, pronotum og dekkvingene er kraftig punkterte og matte.


== Levevis ==
Arten lever på fjellet, på fuktige steder. Den er aktiv under snøen om vinteren, og kan også komme opp og krype rundt på snøen på milde dager.


== Utbredelse ==
Det er en nordlig art som i Europa er funnet i Tyskland, Fennoskandia og det nordvestlige Russland. Ellers finnes den også i de nordligste delene av Asia og Nord-Amerika.


== Systematisk plassering ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien punktøyekortvinger (Omaliinae Macleay, 1825)
Stammen Coryphiini Portevin, 1929
Slekten Boreaphilus C.Sahlberg, 1832
Boreaphilus henningianus C.Sahlberg, 1832


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. [1]


== Eksterne lenker ==
(en) Boreaphilus henningianus i Global Biodiversity Information Facility 
(no) Boreaphilus henningianus hos Artsdatabanken 
(sv) Boreaphilus henningianus hos Dyntaxa 
(en) Boreaphilus henningianus hos Fauna Europaea 
(en) Boreaphilus henningianus hos Fossilworks 
(en) Boreaphilus henningianus hos NCBI 
Boreaphilus henningianus – detaljert informasjon på Wikispecies 
Bilder av arten: [2]
Philipp Balthazar Sinold

Philipp Balthazar Sinold (Pseudonym: Amadeus Creutzberg) (født 1657, død 1742) var en tysk jurist, embedsmann, prest, forfatter og salmedikter. Han skrev og gav ut flere oppbyggelige skrifter og salmer, og er representert med en salme i Norsk Salmebok og Norsk salmebok 2013.


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 55.
Alfred Dompert

Alfred Dompert (født 23. desember 1914, død 11. august 1991) var en tysk friidrettsutøver, som konkurrerte i hinderløp. Ett av Domperts beste resultater internasjonale var en bronsemedalje fra Sommer-OL 1936 i Berlin, Tyskland.


== Eksterne lenker ==
(en) Alfred Dompert – Olympics.com 
(en) Alfred Dompert – Olympic.org 
(en) Alfred Dompert – Olympedia 
(en) Alfred Dompert – Sports-Reference (OL-resultater – arkivert) 
(en) Alfred Dompert – Track and Field Statistics
Sueo Oe

Sueo Oe (født 2. august 1914 i Maizuru, død 24. desember 1941 på Luzon) var en japanske friidrettsutøver, som konkurrerte i stavhopp. Han var av koreansk bakgrunn. Ett av Oes største internasjonale resultat var en bronsemedalje fra Sommer-OL 1936 i Berlin, Tyskland.
Han døde av sår han pådro seg under den japanske invasjon av Filippinene.


== Referanser ==


== Eksterne lenker ==
(en) Sueo Oe – Olympedia 
(en) Sueo Oe – Sports-Reference (OL-resultater – arkivert) 
(en) Sueo Oe – databaseOlympics.com (arkivert) 
(en) Sueo Oe – Track and Field Statistics
Micralymma marinum

Micralymma marinum er en bille som hører til underfamilien punktøyekortvinger (Omaliinae) i den store familien kortvinger (Staphylinidae). Denne arten lever i fjæra.


== Utseende ==
En liten, middels slank, helsvart kortvinge. Kroppen er fint behåret, middels tett punktert og noe glinsende. Arten kjennes lett på at dekkvingene er redusert og ganske korte. Hodet er nokså stort og bredt med små fasettøyne. Pronotum er omtrent så bredt som hodet, tydelig bredere enn langt, med rundede sider, bredest foran midten. Dekkvingene er omtrent så lange som pronotum og avrundede. Bakkroppen er spoleformet uten markert sidekant.


== Levevis ==
Denne vingeløse arten lever i fjæra på hard bunn, der søker tilflukt i sprekker ved flo sjø.
Det er usikkert hva den spiser, men den er et rovdyr. Noen har ment at den er spesialisert på å leve av spretthaler, men det er få av disse noen steder der denne arten finnes.


== Utbredelse ==
Arten er utbredt langs kystene av Mellom- og Nord-Europa og i langs østkysten av Nord-Amerika sørover til Massachusetts.


== Systematisk plassering ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien punktøyekortvinger (Omaliinae Macleay, 1825)
Stammen Anthophagini Thomson, 1859
Slekten Micralymma Westwood, 1838
Micralymma marinum (Strøm, 1783)


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Thayer, M.K. 1985. Micralymma marinum (Stroem) in North America: biological notes and new distribution records (Coleoptera: Staphylinidae). Psyche 92: 49-55. [1]
Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. [2]


== Eksterne lenker ==
(en) Micralymma marinum – oversikt og omtale av artene i WORMS-databasen 
(en) Micralymma marinum i Encyclopedia of Life 
(en) Micralymma marinum i Global Biodiversity Information Facility 
(no) Micralymma marinum hos Artsdatabanken 
(sv) Micralymma marinum hos Dyntaxa 
(en) Micralymma marinum hos Fauna Europaea 
(en) Micralymma marinum hos NCBI 
(en) Kategori:Micralymma marinum – bilder, video eller lyd på Wikimedia Commons 
Bilde av arten: [3]
John Metcalfe

John Metcalfe (født 3. februar 1912 i Bellingen i New South Wales i Australia, død 16. januar 1994) var en australsk friidrettsutøver, som konkurrerte i høydehopp. Ett av Poilvés største internasjonale resultat var en bronsemedalje fra Sommer-OL 1936 i Berlin, Tyskland.


== OL-medaljer ==
 1936  Berlin - Bronse i friidrett, tresteg menn   Australia


== Referanser ==


== Eksterne lenker ==
(en) John Metcalfe – Olympedia 
(en) John Metcalfe – Sports-Reference (OL-resultater – arkivert) 
(en) John Metcalfe – Australian Olympic Committee 
(en) John Metcalfe – Sport Australia Hall of Fame 
(en) John Metcalfe – Athletics Australia 
(en) John Metcalfe – Track and Field Statistics
Lennart Åhlberg

Lennart Åhlberg (født 28. september 1941 i Avesta) er en svensk trener og tidligere ishockeyspiller. Han har trent Vålerenga, Norge, Frölunda, Storhamar Dragons og Färjestad. Broren hans Mats Åhlberg var også ishockeyspiller.


== Storhamar ==
Lennart ble engasjert av klubben i 1991 med gull som mål. Svensken hadde allerede hatt stor suksess i norsk hockey både med Vålerenga på tidlig 80-tall og landslaget noen år senere. Under hans ledelse etablerte Storhamar seg på ny i toppen og tok sitt første seriegull såvel som at de nådde sin første NM-finale. Etter OL-sesongen dro Lennart hjem til Sverige hvor han gikk inn i trenerteamet til Färjestad. Sønnen Martin Åhlberg kom også etterhvert til klubben og ble en av klubbens mest notoriske målscorere.


== Eksterne lenker ==
(en) Lennart Åhlberg – Olympedia 
(en) Lennart Åhlberg – Eliteprospects.com
Göran Sjöberg

Göran Sjöberg (født 8. juni 1960 i Gävle) er en svensk tidligere ishockeyspiller og -trener. Han har spilt i GGIK, Brynäs, Strömsbro/Gävle HF, Västerås og Team Gävle. Han har vært trener for Team Gävle, Brynäs, Tierp, HV 71 (ass) og Storhamar Dragons


== Storhamar ==
Göran Sjöberg kom til Storhamar som trener i 1994-95. Med sin ærlige stil og rett fram holdning ble han raskt populær blant spillerne. Under hans ledelse skulle endelig Storhamar gå hele veien og ta NM-gull. I 1996 ble det bråstopp etter bare seks kamper. I en opphetet kamp mot VIF på Jordal endte han i klammeri med hjemmelagets spillere etter å ha fått matchstraff for å ha kranglet med dommerenbortvist fra benken etter å protestert for hardt mot dommeren, På vei ut havnet han i basketak med VIFs Øystein Olsen og ble senere også nedslått av en tilskuer på Jordal Amfi foran 3375 tilskuere kampen endte med et 6-4 tap mot Vålerenga. Han ble umiddelbart løst fra stillingen som Storhamartrener.


== Referanser ==


== Eksterne lenker ==
(en) Göran Sjöberg – Eliteprospects.com
Hanne Schaulund

Hanne Karine Schaulund (født 27. mai 1953) er en norsk forfatter og journalist.
Hun er utdannet ved Norsk Journalistskole og tok hovedfag ved Universitetet i Oslo (1984). Hun har også arbeidet som lærer.
Schaulund var på 1980-tallet engasjert i kvinnebevegelsen, og satt en periode som redaktør for Kvinnefrontens tidsskrift Kvinnefront, senere Kvinnejournalen. Hun har sittet i redaksjonen for tidsskriftet Ikkevold og har skrevet for Klassekampen.
Hun har vært bosatt på Bøler i Oslo. Hun har blant annet vært styremedlem i  Bøler Arbeiderpartilag, vararepresentant i bydelsutvalget og med i redaksjonen i Bølers menighetsblad Bølerposten.


== Bibliografi ==
Vannlinjen, roman, Aschehoug (1995) ISBN 82-03-17591-0
Den første av de fire, roman, Aschehoug (2000) ISBN 82-03-18344-1


== Referanser ==


== Eksterne lenker ==
Hanne Karine Schaulund i Forfatterkatalogen
Lars Molin (ishockeyspiller)

Lars-Erik Molin (født 7. mai 1956 i Örnsköldsvik i Sverige) er en svensk tidligere ishockeyspiller og -trener. Han har spilt 172 kamper for Vancouver Canucks, 88 landskamper for Sverige, vant VM-gull 1987, bronse i OL i 1980 og 1988. Han har trent Timrå, Björklöven, Sverige U-20, Sundsvall og Storhamar Dragons.


== Storhamar Dragons ==
Molla ble hentet inn fra svensk hockey i 2002. Sesongen før hadde han tatt over Timrå og reddet de fra nedrykk. Med NHL-erfaring og et antall landskamper for Sverige, blant annet med OL-bronse fra Calgary i '88, hadde han CVen i orden. Etter en tung innledning i Storhamar tok det seg opp på det resultatmessige under svenskens ledelse, og mot slutten av sesongen så det riktig bra ut. I finalen mot VIF ble det imidlertid mageplask og 0-4 i kamper. Molin forlenget ikke kontrakten med klubben da pendlingen til Hamar fungerte dårlig i kombinasjon med familielivet.


== Referanser ==


== Eksterne lenker ==
(en) Lars Molin – Olympedia 
(en) Lars Molin – Sports-Reference (OL-resultater – arkivert) 
(sv) Lars Molin – Sveriges olympiske komité 
(en) Lars Molin – Eurohockey.com 
(en) Lars Molin – Hockeydb.com 
(en) Lars Molin – Hockey-Reference.com 
(en) Lars Molin – Legends of Hockey 
(en) Lars Molin – Eliteprospects.com
Horngården

Horngården er et 8 etasjers høyt bygg på Egertorget, med adresse til Øvre Slottsgate 21. Det ble oppført mellom 1929 og 1930 ved arkitekt Lars Backer og F.S. Platou.


== Bygningen ==
Gården ble oppført i 1929-1930 og er karakterisert av sitt rene funksjonalistiske design. Opprinnelig var bygget planglagt med 12 fullverdige og en tilbaketrukket toppetasje, noe som skapte stor debatt. Dette ble redusert til dagens 8 etasjer med mulighet for fremtidig utbygging. Lars Backer døde  i 1930 og arkitekt F.S.Platou stod for fullføringen av bygget. Bygget ble fredet av Riksantikvaren i 1997. Fredningen omfatter bygningens eksteriør, hovedstruktur og etasjeinndeling, og trapperommet mot vest.
Bygningen mottok Sundts premie i 1930.


== Bilder ==

		


== Litteratur ==
Solbakken, Tove: Det nye Oslo i Kvadraturen. I Byminner nr.1-2012, s.28-43


== Eksterne lenker ==
Fredning av Horngården, Øvre Slottsgate 21, Oslo kommune
Horngården – Norges første forsøk på å bygge en "skyskraper"
«Horngården». Kulturminnesøk. Riksantikvaren – Direktoratet for kulturminneforvaltning.
Fred Warngård

Fred Warngård (født 9. mai 1907, død 23. mai 1950) var en svensk friidrettsutøver, som konkurrerte i sleggekast. Ett av Warngårds største internasjonale resultat var en bronsemedalje fra Sommer-OL 1936 i Berlin, Tyskland.


== Eksterne lenker ==
(en) Fred Warngård – Olympics.com 
(en) Fred Warngård – Olympic.org 
(en) Fred Warngård – Olympedia 
(en) Fred Warngård – Sports-Reference (OL-resultater – arkivert) 
(en) Fred Warngård – Track and Field Statistics
Youssef Sekour

Youssef Sekour (født 27. februar 1988 i Istres, Frankrike) er en fransk-født marokkansk fotballspiller som spilte for Lillestrøm SK. Han skrev under en kontrakt med klubben 10. mars 2011. Dagen etter spilte Lillestrøm SK mot Odd der Sekour ble skadet og er ute til august/september. Sekour har tidligere spilt for Bordeaux, Nantes, Sedan og Lierse.


== Referanser ==


== Eksterne lenker ==
(en) Youssef Sekour – Transfermarkt 
(en) Youssef Sekour – Soccerway 
(en) Youssef Sekour – FBref
Gisela Mauermayer

Gisela Mauermayer (født 24. november 1913, død 9. januar 1995) var en tysk friidrettsutøver, som konkurrerte i diskoskast. Ett av Mauermayers største internasjonale resultat var en gullmedalje fra Sommer-OL 1936 i Berlin, Tyskland.
Hun meldte seg inn i NSDAP i 1932, noe som skapte problemer for henne like etter krigen. Hun valgte derfor å studerte biologi. Fra 1951 til 1975 hadde hun jobben som biblioteksjef ved Zoologische Staatssammlung München.I 1951 var hun med på å grunnlegge kvinnekomiteen til det tyske idrettsforbundet, hvor hun var et aktivt medlem frem til 1967. Hun ble samme år valgt inn som medlem av Nationales Olympisches Komitee für Deutschland.


== Referanser ==


== Eksterne lenker ==
(de) Gisela Mauermayer – Munzinger Sportsarchiv 
(en) Gisela Mauermayer – Olympedia 
(en) Gisela Mauermayer – Sports-Reference (OL-resultater – arkivert) 
(en) Gisela Mauermayer – databaseOlympics.com (arkivert) 
(en) Gisela Mauermayer – World Athletics 
(en) Gisela Mauermayer – Track and Field Statistics
Nicolay Solberg

Nicolay «Nico» Tveten Solberg (født 9. juli 1991) er en norsk tidligere fotballspiller.Solberg ble hentet til Fredrikstad januar 2013 fra Lillestrøm. Solberg har tidligere bodd i Dubai, der han spilte for American Community School.
Solberg har tidligere spilt for Borre, Ørn-Horten, American Community School og Tønsberg, Sarpsborg 08 og Lillestrøm.


== Referanser ==


== Eksterne lenker ==
(en) Nicolay Solberg – Transfermarkt 
(en) Nicolay Solberg – Soccerway 
(no) Nicolay Solberg – Norges Fotballforbund 
(en) Nicolay Solberg – FBref
Paula Mollenhauer

Paula Mollenhauer (født 22. desember 1908 i Hamburg, død der 7. juli 1988) var en tysk friidrettsutøver, som konkurrerte i diskoskast. Ett av Mollenhauers største internasjonale resultat var en bronsemedalje fra Sommer-OL 1936 i Berlin, Tyskland.


== Eksterne lenker ==
(de) Paula Mollenhauer – Munzinger Sportsarchiv 
(en) Paula Mollenhauer – Olympics.com 
(en) Paula Mollenhauer – Olympic.org 
(en) Paula Mollenhauer – Olympedia 
(en) Paula Mollenhauer – Sports-Reference (OL-resultater – arkivert) 
(en) Paula Mollenhauer – Track and Field Statistics
Maria Kwaśniewska

Maria Jadwiga Kwaśniewska-Maleszewska (født 15. august 1913, død 17. oktober 2007) var en polsk friidrettsutøver, som konkurrerte i spydkast. Ett av Kwaśniewska største internasjonale resultat var en bronsemedalje fra Sommer-OL 1936 i Berlin, Tyskland.


== Referanser ==


== Eksterne lenker ==
(en) Maria Kwaśniewska – Olympics.com 
(en) Maria Kwaśniewska – Olympic.org 
(en) Maria Kwaśniewska – Olympedia 
(en) Maria Kwaśniewska – Sports-Reference (OL-resultater – arkivert) 
(en) Maria Kwaśniewska – databaseOlympics.com (arkivert) 
(pl) Maria Kwaśniewska – Polens olympiske komité 
(en) Maria Kwaśniewska – Track and Field Statistics